ফ্যাবিয়ান অ্যালেন

ফ্যাবিয়ান অ্যান্থনি অ্যালেন (ইংরেজি: Fabian Allen; জন্ম: ৭ মে, ১৯৯৫) জ্যামাইকার কিংস্টনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। অক্টোবর, ২০১৮ সালে ওয়েস্ট ইন্ডিজের পক্ষে প্রথমবারের মতো আন্তর্জাতিক অঙ্গনে অভিষেক ঘটে ফাবিয়ান অ্যালেনের। প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করছেন। ঘরোয়া ক্রিকেটে সেন্ট কিটস ও নেভিস দলে খেলছেন। তিনি মূলতঃ ডানহাতি ব্যাটসম্যান হিসেবে খেলে থাকেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন ফ্যাবিয়ান অ্যালেন। ২৫ নভেম্বর, ২০১৬ তারিখে কিংস্টনে অনুষ্ঠিত রিজিওন্যাল ফোর ডে কম্পিটিশনে জ্যামাইকার সদস্যরূপে বার্বাডোসের পক্ষে প্রথম-শ্রেণীর ক্রিকেটে অভিষেক ঘটে তার। ২০১৬-১৭ মৌসুমের রিজিওন্যাল ফোর ডে কম্পিটিশনের শেষ কয়েকটি খেলায় দূর্দান্ত ক্রীড়াশৈলীর স্বাক্ষর রাখেন। উপর্যুপরী তিনি খেলায় পঞ্চাশোর্ধ্ব ইনিংস খেলেন তিনি। প্রথম-শ্রেণীর ক্রিকেটে অভিষেকের পূর্বেই ২০১৪ সালে অনুষ্ঠিত অনূর্ধ্ব-১৯ ক্রিকেট বিশ্বকাপে অংশগ্রহণ করেন। ২০১৭ সালের সিপিএলের ত্রয়োদশ আসরে সেন্ট কিটস ও নেভিস প্যাট্রিয়টসের পক্ষে চুক্তিবদ্ধ হন। ১৯ আগস্ট, ২০১৭ সালে বাসেতেরেয় অনুষ্ঠিত ক্যারিবীয় প্রিমিয়ার লীগে সেন্ট কিটস ও নেভিস প্যাট্রিয়টসের পক্ষে টুয়েন্টি২০ ক্রিকেটে অভিষেক ঘটে তার। নভেম্বর, ২০১৭ সালে জ্যামাইকার সদস্যরূপে ত্রিনিদাদ ও টোবাগো দলের বিপক্ষে প্রথম-শ্রেণীর ক্রিকেটে অপরাজিত ১৬৯ রানের অভিষেক সেঞ্চুরি করেন। ৬ ফেব্রুয়ারি, ২০১৮ তারিখে কুলিজে অনুষ্ঠিত রিজিওন্যাল সুপার৫০ প্রতিযোগিতায় জ্যামাইকার পক্ষে লিস্ট এ ক্রিকেটে প্রথম খেলেন। জুন, ২০১৮ সালে গ্লোবাল টি২০ কানাডার উদ্বোধনী আসরে ক্রিকেট ওয়েস্ট ইন্ডিজ বি দলের সদস্যরূপে অন্তর্ভুক্ত হন। অক্টোবর, ২০১৮ সালে বাংলাদেশ প্রিমিয়ার লীগে সিলেট সিক্সার্সের পক্ষে খেলার জন্য চুক্তিবদ্ধ হন। অক্টোবর, ২০১৮ সালে স্বাগতিক ভারতের বিপক্ষে একদিনের আন্তর্জাতিক (ওডিআই) ও টুয়েন্টি২০ আন্তর্জাতিক (টি২০আই) সিরিজ খেলার জন্যে মনোনীত হন। ২৭ অক্টোবর, ২০১৮ তারিখে ভারতের বিপক্ষে একদিনের আন্তর্জাতিকে অভিষেক ঘটে তার। এরপর একই দলের বিপক্ষে ৪ নভেম্বর, ২০১৮ তারিখে কলকাতায় অনুষ্ঠিত টুয়েন্টি২০ আন্তর্জাতিক সিরিজের দ্বিতীয় খেলায় অভিষেক পর্ব সম্পন্ন হয় ফ্যাবিয়ান অ্যালেনের। এপ্রিল, ২০১৯ সালে ক্রিকেট ওয়েস্ট ইন্ডিজ কর্তৃপক্ষ ইংল্যান্ডে অনুষ্ঠিতব্য ২০১৯ সালের ক্রিকেট বিশ্বকাপকে ঘিরে ১৫-সদস্যবিশিষ্ট ওয়েস্ট ইন্ডিজ দলের তালিকা প্রকাশ করে। ঐ তালিকায় তিনিও অন্তর্ভুক্ত হন। "Fabian Allen"। ESPN Cricinfo। সংগ্রহের তারিখ ২৭ নভেম্বর ২০১৬।  "WICB Professional Cricket League Regional 4 Day Tournament, Jamaica v Barbados at Kingston, Nov 25-28, 2016"। ESPN Cricinfo। সংগ্রহের তারিখ ২৭ নভেম্বর ২০১৬।  "West Indies Under-19s Squad"। ESPN Cricinfo। সংগ্রহের তারিখ ২৭ নভেম্বর ২০১৬।  "HERO CPL PLAYER DRAFT 2017 CPL T20"। www.cplt20.com (ইংরেজি ভাষায়)। সংগ্রহের তারিখ ৭ মে ২০১৭।  "18th Match (N), Caribbean Premier League at Basseterre, Aug 19 2017"। ESPN Cricinfo। সংগ্রহের তারিখ ২০ আগস্ট ২০১৭।  "T&T denied in close finish despite Imran six-for"। ESPN Cricinfo। সংগ্রহের তারিখ ৬ নভেম্বর ২০১৭।  "Group B (D/N), Regional Super50 at Coolidge, Feb 6 2018"। ESPN Cricinfo। সংগ্রহের তারিখ ৭ ফেব্রুয়ারি ২০১৮।  "Windies B squad for Global T20 League in Canada"। Cricket West Indies। ১৩ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৮।  "Full players list of the teams following Players Draft of BPL T20 2018-19"। Bangladesh Cricket Board। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৮।  "Pollard, Darren Bravo return to Windies T20I squad"। International Cricket Council। সংগ্রহের তারিখ ৮ অক্টোবর ২০১৮।  "3rd ODI (D/N), West Indies tour of India at Pune, Oct 27 2018"। ESPN Cricinfo। সংগ্রহের তারিখ ২৭ অক্টোবর ২০১৮।  "1st T20I (N), West Indies tour of India at Kolkata, Nov 4 2018"। ESPN Cricinfo। সংগ্রহের তারিখ ৪ নভেম্বর ২০১৮।  "Andre Russell in West Indies World Cup squad, Kieron Pollard misses out"। ESPN Cricinfo। সংগ্রহের তারিখ ২৪ এপ্রিল ২০১৯।  "Andre Russell picked in West Indies' World Cup squad"। International Cricket Council। সংগ্রহের তারিখ ২৪ এপ্রিল ২০১৯।  ওশেন টমাস ২০১৯ ক্রিকেট বিশ্বকাপ দলসমূহ ২০১৯ আয়ারল্যান্ড ত্রি-দেশীয় সিরিজ ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা আন্তর্জাতিক ক্রিকেটে সাকিব আল হাসানের পাঁচ-উইকেট লাভের তালিকা ইএসপিএনক্রিকইনফোতে ফ্যাবিয়ান অ্যালেন (ইংরেজি) ক্রিকেটআর্কাইভে ফ্যাবিয়ান অ্যালেন (সদস্যতা প্রয়োজনীয়) (ইংরেজি)